CELEX: C2006/281/75
Language: fi
Date: 2006-11-18 00:00:00
Title: Asia T-282/06: Kanne 9.10.2006 — Sun Chemical Group ym. v. Euroopan yhteisöjen komissio

18.11.2006   
            
            
               FI
            
            
               Euroopan unionin virallinen lehti
            
            
               C 281/42
            
         Kanne 9.10.2006 — Sun Chemical Group ym. v. Euroopan yhteisöjen komissio
   (Asia T-282/06)
   (2006/C 281/75)
   Oikeudenkäyntikieli: englanti
   Asianosaiset
   
      Kantajat: Sun Chemical Group BV (Weesp, Alankomaat), Siegwerk Druckfarben AG (Siegburg, Saksa), Flint Group Germany GmbH (Stuttgart, Saksa) (edustaja: asianajaja N. Dodoo)
   
      Vastaaja: Euroopan yhteisöjen komissio
   Vaatimukset
   
               —
            
            
               komission päätös COMP/M.4071 — Apollo/Akzo Nobel IAR, joka on tehty 29.5.2006, on kumottava,
            
         
               —
            
            
               komissio on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Esillä oleva kanne nostetaan EY 230 artiklan nojalla ja sillä vaaditaan 29.5.2006 tehdyn komission päätöksen COMP/M.4071 — Apollo/Akzo Nobel IAR, jolla todetaan ilmoitettu yrityskeskittymä yhteismarkkinoille soveltuvaksi, kumoamista.
   Kantajat väittävät, että komissio hyväksyi keskittymän ehdoitta, suorittamatta huolellista, yksityiskohtaista ja johdonmukaista tutkimusta, jota asia edellytti, kun otetaan huomioon vakavat kilpailuun liittyvät ongelmat, joita se väitetysti aiheutti. Kantajien mukaan päätöksen uudelleen tarkastelusta, kantajien komission markkinatutkimukseen antamien vastausten arvioinnista ja teollisuuden tärkeimpien piirteiden tutkimuksesta ilmenee, että komissio ei ole tarkastellut ilmoitetun keskittymän täydellisen ja oikean arvioinnin kannalta keskeisiä todisteita tai, siltä osin kuin se väittää tehneensä näin, on jättänyt ne huomiotta.
   Lisäksi kantajat väittävät, ettei komissio ole pelkästään jättänyt huomioimatta omat horisontaalisten sulautumien arvioinnista annetut suuntaviivansa (1), vaan myös tehdyt valitukset ja niissä toimitetut todisteet. Tosiasiassa komissio turvautui useiden seikkojen osalta pelkästään sulautuvien osapuolten toimittamiin tietoihin tarkastamatta niiden paikkansapitävyyttä, mikä on aiheuttanut sen, että päätöstä rasittavat oikeudelliset virheet, tosiseikkoihin liittyvät virheet ja arviointivirheet.
   Kun otetaan huomioon edellä esitetyt seikat, komission olisi pitänyt esittää, kuten kantajat väittävät, perustelut ilmoitetun keskittymän hyväksymiselle. Koska se ei ole tehnyt näin, se on jättänyt noudattamatta perusteluvelvollisuuttaan ja siten EY 253 artiklaa.
   
      (1)  EUVL 2004 C 31, s. 5–18.